system
Răspunde în limba română, în stilul Wikipedia, cat mai corect gramatical.
user
Ce detalii ai despre Anda Călugăreanu?
assistant
Anda Călugăreanu (Anca Miranda Călugăreanu; ) a fost o actriță și interpretă de muzică ușoară și folk.

Biografie 
S-a născut la data de 24 octombrie 1946 la București, fiind fiica lui Traian și a Elenei Călugăreanu. După moartea tatălui său, în anul 1957, mama sa a luat hotărârea ca ea și fiica ei să locuiască în cartierul Ghencea la bunicii din partea mamei. Aici Anda a făcut școala primară, gimnazială și mai apoi liceul. După moartea bunicilor, în anul 1965, și-a făcut debutul la Sala Palatului din București.

Carieră artistică 
Prima apariție mai importantă a fost cu formația Sincron, la Sala Palatului din București, în anul 1965. A colaborat ani de-a rândul la Cenaclul Flacăra. O perioadă destul de îndelungată a format, împreună cu actorii Dan Tufaru, cu care a și fost căsătorită, și Florian Pittiș, un trio muzical-cupletistic, care, în regia lui Alexandru Bocăneț, a fost unul dintre punctele de atracție ale spectacolelor de estradă ale Televiziunii. Rămân celebre cupletele sale alături de Toma Caragiu. A luat parte la numeroase festivaluri și turnee în țară și peste hotare.

Începând cu jumătatea anilor '70, Anda Călugăreanu și-a descoperit o nouă vocație - muzica folk, urmată de pasiunea pentru actorie. Continuă activitatea muzicală; se înscrie la cursurile I.A.T.C.. Apariția ei în muzicalul Mitică Popescu de Nicu Alifantis (1984) este revelatoare pentru înzestrarea artistică a protagonistei. În anul 1987 i se editează un LP la Electrecord pe muzica lui Nicu Alifantis și aranjamentul orchestral al lui Doru Căplescu.

Vocea Andei a devenit vocea personajului Oache din filmul Maria Mirabela (1981) și Maria Mirabela în Tranzistoria (1989), regizate de Ion Popescu-Gopo, iar mai târziu a moderat emisiunea matinală pentru copii "Club Anda" (1990-92), alături de păpușa Omidé.

A participat la Festivalul Cerbul de Aur, ediția a II-a (1969), unde a luat mențiune.

A participat la Festivalul de muzică ușoară românească Mamaia - ediția a VII-a (1972), unde a câștigat Premiul de interpretare alături de Aurelian Andreescu, Doina Badea, Corina Chiriac, Mihai Constantinescu, Cornel Constantiniu, Dida Drăgan, George Enache, Stela Enache, Marina Voica, Petre Geambașu.

Viața personală 
Prima ei căsătorie a fost cu actorul Dan Tufaru, în perioada 1971-1979,cu care a avut o fiică, Alexandra-Ioana Tufaru (n. 1977). A doua căsătorie a fost cu Alexandru Medeleanu, în perioada 1981-1992. Starea sănătății sale s-a agravat în martie 1992 după ce s-a întors dintr-un turneu în Israel. Mama ei s-a născut în anul 1911 și a decedat în anul 1984, fiind fiica unor țărani din Slănic, județul Prahova, în timp ce tatăl său a murit în 1957 la vârsta de 55 ani, în urma unui accident feroviar. Bunicii din partea mamei au fost singurii care au susținut-o din toate punctele de vedere, în timp ce mama sa se recăsătorise și avea un copil.  După deces, o stradă din București îi poartă numele.

Repertoriu (selectiv) 

 ,,Seara" (Versuri: Gheorghe Vâlcu, muzica: Radu Șerban)
"N-am noroc" (Ion Cristinoiu)
 "Cheamă-mă" (Ion Cristinoiu),
 "Vino să dansăm" (Noru Demetriad)
 "Vreau să fiu frumoasă"
 "Pe strada toamnei" (Aurel Giroveanu)
 "Oare nu vezi"
 "M-ai învățat" (L. Ionescu)
 "Vecinii mei sunt muzicanți" (Șt. Kardoș)
 "Bătrânii"
 "E bine" (Al. Mandy)
 "Nu sunt rea" (Titel Popovici)
 "Știa bunica ce dansa" (Claude Romano)
 "Nu mă imita"
 "Ne-am certat"
 "Nu te supăra" (Radu Șerban)
 "Cu viața nu glumi" (Radu Șerban)
 "Băieți frumoși"
 "Duminica în București" (Gelu Solomonescu)
 "Tinerii"
 "O portocală" (Versuri: Ovidiu Dumitru, melodie: Marius Țeicu)
 "Nu mi-ar fi necaz" (A. Winkler)
 "Nu te-nțeleg" (Vasile V. Vasilache)
 "Mâna să-mi fie curată"
 "Micul prinț" (Nicu Alifantis)
 "Prin nopți tăcute"
 "Să ai un plop" (A. Călugăreanu)
 "Hai Rapid!" (preluare Dire Straits)
 "Cip, cirip" (preluare Middle of the Road)
 "Un tren alb" (preluare Gilbert Becaud)
 "Prietena mea" (preluare Beatles)
 "Mari vedete suntem" (preluare T. Rex)
 "Plec" (preluare Proclaimers)

Filmografie 
 Omul și camera - 1966
 Robinson Crusoe (1974) - vocea lui Vineri
 Un orfelin iubea o orfelina (scurtmetraj) - 1976
 Bietul Ioanide (1980)
 Stop cadru la masă (1980)
 Maria Mirabela (1981) - vocea lui Oache
 O zi la București (1987)
 Secretul lui Nemesis (1987)
 Uimitoarele aventuri ale muschetarilor (1988) - vocea lui D'Artagnan
 Maria Mirabela în Tranzistoria (1989) - vocea lui Oache
 Călătoriile lui Pin-Pin (1990) - voce

Cântece interpretate la Cenaclul Flacăra 
 Tăcut (Adrian Păunescu)
 Noi nu (Nicolae Labiș)
 Seara (Muzica: Gheorghe Vâlcu, Versuri: Radu Șerban)
 Bocet ( Adrian Păunescu )
 De bine, de rău (Ion Nicolescu)

Note

Bibliografie 
 Diana Caraman Fotea, "Meridianele cântecului", Editura Muzicală, 1989, p. 74
 Diana Caraman Fotea, Titus Andrei, "Alternative Pop-Dance", editura Humanitas Educațional, București, 2003

Legături externe 
 Copacul cu ciori - din arhiva TVR

Articole biografice 
 Vă mai amintiți de: Anda Călugăreanu, 23 noiembrie 2010, Eliza Zdru, Adevărul

Nașteri în 1946
Nașteri pe 24 octombrie
Decese în 1992
Decese pe 15 august
Decese în București
Actrițe de film române
Actrițe de radio române
Actrițe de televiziune române
Actrițe de voce române
Armeni din România
Bucureșteni
Cântărețe române
Cântăreți români de folk
Cântăreți români de muzică ușoară
Cenaclul Flacăra
Cerbul de Aur
Membri ai Roșu și Negru
Români cunoscuți sub pseudonimele folosite